User:Mahidullahchd/sandbox

'''

ح د)	مولانا مفتی قمر زمان ؒ کا گفت مولانا مفتی عبداﷲ شاہ صاحب کے بارے میں:کہ ’’جان لیں گے اسی دارالعلوم کی برکت سے لوگ تمہیں جان لیں گے ‘‘ حضرت مولانا مفتی عبد اللّٰہ شاہ صاحب دامت برکاتھم العالیہ	اس سوانح میں جناب ماسٹر ظاہر شاہ صاحب معاون مدیر النصیحہ کے کافی مواد شامل ہیں۔موصوف اردو ،فارسی ،انگریزی اور پشتو زبان کے ماہرادیب ہیں۔ تاریخ پیدائش:۔دارالعلوم اسلامیہ چارسدہ کے یوم افتتاح سے تقریباً ساڑھے تین ماہ قبل 13رجب المرجب 1370؁ھ مطابق ،اپریل 1951؁ء بروز بدھ مولانا احمد شاہ صاحبؒ کے گھر میں پیدا ہوئے ۔ عصری تعلیم :۔ایف ایس سیFSC حضرت مفتی صاحب نے قرآن مجید اور چند ابتدائی کتب محلہ عزیز خیل ضلع وتحصیل چارسدہ میں اپنے والد محترم سے پڑھیں ، ساتھ ساتھ ابتدائی چند پارے ترجمہ بھی انہی سے پڑھا۔ درس نظامی کی تمام کتب دارالعلوم اسلامیہ چارسدہ میں اساتذہ کرام اور شیوخ عظام سے پڑھیں ۔ عربی واسلامی علوم کی ابتدا:۔عصری تعلیم FSc کے بعد حضرت مفتی صاحب نے عربی واسلامی علوم کی تحصیل شروع کی۔ اب ابتدا کسطرح ہوئی تو ہوا یوں کہ ہمارے علاقہ کے جید عالم دین، فقیہ شخصیت حضرت اقدس مولانا مفتی قمرزمان صاحب ؒ دارالعلوم اسلامیہ چارسدہ میں استادِ حدِیث وافتاء کے منصب پر فائز تھے چونکہ حضرت والا اس کے ساتھ ساتھ جامع مسجد تحصیل بازار چارسدہ میں امامت کے فرائض بھی انجام دے رہے تھے اس لئے جب شعبان رمضان کی تعطیلات ہوتیں تو آپ اس عرصہ میں اسی جامع مسجد میں صبح کے وقت ترجمہ قرآن کادرس دیتے ۔ابتدائی ایک گھنٹہ میں آپ طلبہ کو کتب میراث سراجی وشریفیہ پڑھاتے پھر تقریباً چار گھنٹے مسلسل تفسیر قرآن پڑھاتے۔ ہر سال کا فی تعدادمیں طلبہ اس درس میں شریک ہوتے ۔یہ سلسلہ حضرتؒ کی وفات تک چھبیس سال جاری رہا۔ ایک دن حضرت مولانا مفتی عبد اللہ شاہ صاحب اسی جامع مسجد میں حضرت والا ؒ کی خدمت اقدس میں حاضر ہوئے اور ان سے عرض کیا کہ میں ترجمۂ قرآن پاک پڑھنا چاہتا ہوں ۔ حضرت ؒ نے نام مقام وغیرہ پوچھا تو ایک ہی نظر میں اس مرد درویش نے اس نوواردمیں روشنی محسوس کی اور فرمایا !تم دارالعلوم آجانا میں تمہیں مدرسہ میں داخل کراتا ہوں (المؤمن ینظر بنور اللہ )یہ واقعہ بالکل اسی طرح ہے جیسا کہ مولانا تھانویؒ بچپن میں راستہ میں جارہے تھے تو اس وقت کے عظیم محدث ’’شیخ محمد محدث تھانوی ؒنے دیکھتے ہوئے فرمایا ’’میرے بعد یہ لڑکا میری جگہ ہوگا ‘‘(دیکھو کتاب اشرف السوانح جلد نمبر 1 صفحہ نمبر49  از خواجہ عزیز الحسن صاحب مجذوب غوریؒ) حالانکہ یہ حضرت تھانوی ؒ کے لڑکپن کا زمانہ تھا اور آپ مکتب میں داخل تھے۔ اور جیسا کہ جب مولانا محمد زکریا صاحبؒ کی ولادت کی خبر ان کے دادا حضرت مولانا محمد اسماعیل صاحبؒ  کو ہوئی توفرمایا ’’ہمارا بدل آگیا ہے اور ہمارے جانے کا وقت آگیا ہے ‘‘۔اور چند ہی دن بعد اُنکاانتقال ہوا ۔(دیکھو کتاب شریعت اور طریقت کا تلازم صفحہ نمبر 11  از حضرت شیخ  مولانا محمد زکریا صاحب ؒ )چنانچہ حضرت تھانوی ؒ اور حضرت شیخ  ؒکے مراتب عالیہ کا ہر کسی کوعلم ہے۔ بہر حال حضرت والا نے دارالعلوم آکر داخلہ لیا اورہر درجہ کے سالانہ امتحان میںاعلیٰ نمبروں سے کامیاب ہوتے ۔بالآخرسال 1985؁ء میں دورئہ احادیث مبارکہ پڑھ کر سند فضیلت حاصل کی اور ساتھ ساتھ وفاق المدارس سے شھادۃ العالمیہ کی بھی سند حاصل کی ۔ تدریس کی ابتداء اور معاون مفتی کی حیثیتسے:۔جوں ہی حضرت والا کی فراغت ہوئی اسی سال دارالعلوم ہی میں تقرری ہوئی،تدریس کے ساتھ ساتھ حضرت مولانا مفتی قمر زمان صاحبؒ آپ سے افتاء میں خدمت لیتے ۔ اسطرح دارالافتاء میں جو سوالات آتے اُنکے جوابات لکھنے کی ذمہ داری آپ پر ڈال دی گئی ۔چنانچہ آمدہ سوالات کے جوابات تحریر فرماکرآپ تصحیح ودستخط کی غرض سے اپنے استاد معظم ومکرم یعنی بڑے حضرت مفتی صاحب کی خدمت عالیہ میں پیش فرماتے ۔ اگر کہیں تصحیح کی ضرورت ہوتی تو حضرت ؒ  تصحیح فرمادیتے پھر دستخط کرکے رجسٹر میں اندراج کے لئے آپکو واپس کردیتے۔ مخفی نہ رہے کہ آپکے جوابات میں کبھی تصحیح کی ضرورت  پیش ہی نہیں آئی ۔ بڑ ے مفتی صاحب کی عظیم پیش گوئی:۔ایک دن ایک سوال کا تحریر کردہ جواب جب بڑے مفتی صاحبؒ کی خدمت اقدس میں پیش کیا گیا تو جواب ملا حظہ فرماکر اسے درست قرار دیتے ہوئے فرمایا، جواب ٹھیک ہے ،اس پر دستخط کردو(جبکہ دستخط تو بڑے حضرت ؒ کو کرنا تھا )اس بات پر آپ نے اپنے شیخ ومربی کی خدمت میں عرض کیا حضرت !مجھے کون جانتا ہے آپ ہی دستخط کردیں ۔استاد محترم ایک عجیب شان سے یوں گویا ہوئے ۔’’جان لیں گے اس دارالعلوم کی برکت سے لوگ تمہیں جان لیں گے‘‘۔سبحن اللہ ’’قلندر ہر چہ گوید دیدہ گوید ‘‘ کہ آج ہم یہ سب آنکھوں سے دیکھ رہے ہیںاور سال 1988 ؁ئمیںجب حضرت مولانا مفتی قمر زمان صاحبؒ کا وصال ہوا تو اکابرین دارالعلوم نے افتاء کی ساری ذمہ داریاں آپکے کندہوں پر ڈال دیں۔ شرائط وآداب مفتی:۔کتابوں میں ایک مفتی کے لئے شرائط وآداب تحریر ہیں۔راقم الحروف نے وہ شرائط وآداب مطالعہ کی ہیں۔ وہ تما م کے تمام بحمد اللہ حضرت مفتی صاحب میں بدرجہ اتم موجود ہیں۔انہیں شرائط وآداب کی بنا پر علاقہ بھر کے اکابرشیوخ ،محدثین عظام،اور تفقہ رکھنے والے جید علماء کرام کا آپ کے اعتمادپرکلی اتفاق ہے۔ اس سلسلے میں اکابرین وقت کے آپ پراعتماد کے بارے میں ایک مختصر ساواقعہ عرض ہے ۔حضرت مولانا میاں محمد شفیق صاحبؒ ہمارے علاقہ کے ایک قابل ترین محدث وفقیہ گزرے ہیں، آپ بیک وقت فاضل دیوبند وفاضل ڈاھبیل تھے ،سالہاسال درس وتدریس میں گزارے اورمسلسل کئی سال کتب احادیث مبارکہ کا بھی درس دیا،چونکہ آپ حضرت مولانا الیاس صاحبؒ کے مصاحبین میں سے تھے اس لئے کئی دفعہ بیرون کے اسفار کئے۔ساتھ ساتھ ایک طبیب حاذق بھی تھے ۔ الغرض بے شمار صلاحیتوں کے مالک تھے ۔حضرت ؒنے ایک دفعہ حضرت اقدس مولانا مفتی عبد اللہ شاہ صاحبؒ کے پاس ایک استفتاء بھیجا اور لکھا کہ مفتی صاحب! جواب میں دلائل نہ لکھنا مجھے اعتماد ہے۔صرف ’’نعم ‘‘یا’’ لا‘‘ میں جواب لکھ دینا ۔ایک اور واقعہ عرض کردوں۔ حضرت اقدس مولانا صبیح الدین صاحبؒ المعروف بہ’’ صاحب حق صاحب ‘‘آف رجڑ ہمارے علاقہ کے ایک جیدعالم دین تھے آپ فاضل دیوبند اور حضرت مدنی ؒ کے تلامذہ میں سے تھے آپ ہمارے علاقہ کے رمضان وعیدین کے فیصلوں کے قاضی بھی تھے ۔ایک دفعہ اسی طرح کے ایک اجلاس کے موقع پر (جب کہ علماء حضرات کا ایک جَمِّ غفیرموجود تھا ) ایک شخص نے صاحب حق صاحب سے حج کے بارے میں ایک مشکل وپیچیدہ مسئلہ پوچھا ، حضرت والا کو مسئلہ خوب معلوم تھا لیکن آپ نے حضرت مفتی صاحب پر نظرڈالی اور سائل سے فرمایا کہ مفتی صاحب جواب دے دیں گے ۔  سبحن اللّٰہ ،کوئی حد بھی ہے اکابرین ِ علاقہ کا آپ پر اس طرح کے اعتماد کی ۔ (وَاِنْ یَّکَادُالَّذِیْنَ کَفَرُوْالَیُزْلِقُوْنَکَ بِاَبْصَارِھِمْ لَمَّا سَمِعُوا الذِّکْرَ وَیَقُوْلُوْنَ اِنَّہٗ لَمَجْنُوْنٌ) ترجمہ قرآن کا آغاز :۔یوں تو حضرت والا نے طالب علمی ہی کے دور میں اساتذہ کے امر واصرار پر طلبۂ کوترجمہ قرآن شروع فرمایا۔اس دوران آپ نے ایک خواب بھی دیکھا تھا جسکا ذکر بندہ نے حضرت والا ہی سے سنا کہ میں دارالعلوم کے کتب خانہ میں بیٹھا ہوں کہ اتنے میں مرشد العلماء ،استاذ المحدثین حضرت اقدس مولانا محمد فرید صاحبؒ(جو اس وقت دارالعلوم حقانیہ میں شیخ الحدیث ورئیس دارالافتاء تھے )تشریف لے آئے اور مجھ جلالین شریف دی اور فرمایا کہ شامی بھیج رہا ہوں،میں نے یہ بھی دیکھا کہ اس جگہ ترمذی شریف بند پڑی ہے۔یہ خواب آپ نے حضرت مولانا محمد گوہر شاہ صاحب سے ذکر فرمایا ۔تو انہوں نے تعبیر دی کہ جلالین شریف دینے سے ترجمہ قرآن کی طرف اشارہ ہے جو فی الحال جاری ہے ، شامی بھیجنے سے افتاء کا منصب حوالہ ہونے کی طرف اشارہ ہے اور ترمذی شریف سے اشارہ ہے کہ احادیث مبارکہ شرورع ہونے میں کچھ دیر ہے ۔ سبحن اللہ، یہ تعبیر حرف بہ حرف درست نکلی ۔واضح رہے کہ اس وقت حضرت مفتی صاحب طالب العلم تھے اور اپنے پیر ومرشد حضرت اقدس مولانا مفتی محمد فرید صاحبؒ سے بیعت ہوئے تھے تاہم عوام الناس کے لئے مسجد میں تفسیر قرآن پاک کا آغاز 1985؁ء میں ہوا چند سال تک تو یہ سلسلہ صرف لاوڈ سپیکر پر حاضرین درس اور قرب وجوار کے گھرانوں تک محدود تھا۔بعد ازاں مرضی خداوندکریم کی یہ ہوئی کہ حضرت مفتی صاحب کی شرین زبان سے اپنے کلام کی آواز نہ صرف پورے علاقے بلکہ دور درازعلاقوں میں بھی پہنچائے ۔چنانچہ پرودگار عالم نے اپنے قدرت کا ملہ سے FMٹرانسمیشن کاانتظام کیا ۔پھرکیا تھا ۔ علاقہ کے 90%گھروں میں پورا گھرانہ اس درس قرآن سے مستفید ہوتا رہا ۔پشاور، نوشہرہ ،مردان تو کیا سوات ،باجوڑ ،مہمند ایجنسی، خیبر ایجنسی ،اور تیراہ جیسے دور دراز مقامات تک یہ سلسلہ جاپہنچا۔ہم نے دیکھا کہ محلہ جات میں دکاندار بھی ریڈیو/ٹیپ ریکارڈ رکھ کر درس سنتے۔ہمارے گھروں میں خواتین کا یہ عالم تھا کہ اس درس کے دوران کھانا وغیرہ پکاتیں نہ اور کوئی گھریلوکام کرتیں بلکہ ہمہ تن درس کی طرف متوجہ ہوتیں۔ یہ درس نماز مغرب کے بعد جب اوّابین سے فراغت ہوتی شروع ہوتا اور عشاء سے دس پندرہ منٹ پہلے تک اختتام کو پہنچتااسطرح دو دفعہ قرآن پاک درساً درساً FMٹرانسمیشن پر جاری رہا۔سال 2009میں بجلی کی طویل لوڈشیڈنگ اور پھر حضرت کی جسمانی بیماریوں کی وجہ سے درس کا یہ سلسلہ رک گیا اور پھر 2010میں سیلاب کی وجہ سے دیگر آبادیوں کی طرح حضرت مفتی صاحب کی مسجد بھی بے حد متائثر ہوئی اور FMکا سارا نظام بے کار ہوا ۔تاہم اب بھی مفتی صاحب کا درس قرآن پاکستان میں ریڈیوبراق پشاور،ریڈیو دلبر چارسدہ ،ریڈیوپختونخواہ پشاور ،ریڈیوخیبر پشاور اور افغانستان میں ریڈیو خوست سے نشر ہوتا ہے ۔ علم الفرائض:۔خالق کون ومکان نے حضرت والا کو شرعی علوم ومعارف کا وافر حصہ عنایت فرمایا ہے ۔ گوکہ حضرت والانے طالب العلمی ضرور کی ہے لیکن آپ کے علوم کسبی نہیں بلکہ وہبی ہیں ۔ابھی چند ہی دن ہوئے کہ ایک عاشق قرآن کریم نے حضرت کے ابتدائی چند دروس (جوپہلے پارہ تک کا ترجمہ وتفسیر ہے ) کیسٹوں سے نقل کرکے خود ہی کمپوز بھی کئے ہیں ،انکا ارادہ ہے کہ اسی طرح پورا ترجمہ قرآن پاک وتفسیر نقل کرے۔ وہ صفحات راقم الحروف کو (کمپوزنگ کے دوران لفظی غلطیوں )کی تصحیح کیلئے دئیے گئے بندہ جب ایسے الفاظ کی تصحیح کررہا تھا توحضرت والا کے علوم معارف کا نقشہ دماغ میں اترتا گیا، بندہ حیران ہوا کہ ان علوم ومعارف کا کسب سے کیا تعلق ،یہ سب کچھ موہوب ہیں۔تاہم علم الفرائض (جسے شریعت مطہرہ نے نصف علم قرار دیا ہے ۔)میں آپکو یدطولی حاصل ہے۔مسئلہ میراث میں کوئی صورت کیسی ہی پیچیدہ ہو اور آپکے پاس آجائے ۔تومسئلہ کی تمام صورتیں آپ پر منکشف ہوجاتی ہیں۔ہمارے علاقہ کی عدالتوں، تحصیلداروں اور پٹوارخانوں میں وراثت کی تقسیم کا دارومدار آپ ہی کے فتووں پر ہے۔اس سلسلے میں ایک دلچسپ واقعہ ذکر کروں ۔چند سال ہوئے کہ لاہور سے شائع شدہ مجلہ’’ الاعتصام ‘‘کے ہفتہ وار شمارے میں ایک صاحب نے اُنکے مدیر صاحب سے وراثت کا ایک مسئلہ لکھ کر جواب دریافت فرمایا تھا ۔انہوں نے جواب لکھا ،یہ جواب دیکھ کر پنجاب کے ایک مولوی صاحب کو غلط نظر آیا ۔انہوں نے اس بارے میں الاعتصام سے رابطہ فرمایااور لکھا کہ مجھے اس جواب میں غلطی نظر آئی ہے صحیح جواب یوں ہے (اپناجواب لکھا ) الاعتصام کے مدیر صاحب کو اطلاع ملی تو الاعتصام ہی میں میں اعلان شائع فرمایا کہ واقعی مولوی صاحب ! مسئلہ آپ کا درست ہے مجھ سے غلطی واقع ہوئی ہے ۔ ہمارے حضرت مفتی صاحب کو جب اس بارے میں الاعتصام کی یہ شائع شدہ عبارت اور مسئلہ نظر آیا تو فرمایا کہ دوسرا جواب بھی غلط ہے ۔چنانچہ حضرت والا نے اپنے دست مبارک ہی سے الاعتصام کو خط لکھ کرآگاہ فرمایا کہ یہ دوسرا جواب بھی غلط ہے اور درست جواب اسطرح ہے ۔الاعتصام کے ذمہ داران کویہ اطلاع پہنچی تو حضرت مفتی صاحب کے نام خصوصی خط ارسال فرمایا اور لکھاکہ واقعی مفتی صاحب! ہم دونوں کا مسئلہ غلط تھا اور آپکا جواب بالکل درست ہے۔اور پھر بعد میں الاعتصام میں یہ پورا واقعہ شائع فرمایا اور لکھاکہ ’’چارسدہ کے مولانا مفتی عبد اللہ شاہ صاحب نے ہماری گرفت فرمائی اور مسئلہ اُنکا درست تھا‘‘۔ روحانی سلسلہ :۔سلسلہ تصوف میں فقیہ العصر شیخ المشائخ حضرت مولانامفتی محمد فرید نور اللہ مرقدہ سے سلسلہ نقشبندیہ میں بیعت کی ہے اور انہی کے خلیف مُجاز بھی ہیں ۔مرحوم ومغفور نے مفتی عبد اللہ شاہ صاحب کو کمال لطف وکرم سے سند سے بھی نوازا ہے ۔مفتی صاحب تمام جید علماء کرام وشیوخ عظام سے نہ صرف دلی محبت وعقیدت رکھتے ہیں بلکہ گاہے بہ گاہے ان سے بالمشافہ ملتے بھی ہیں ۔چنانچہ دیر میں واڑی سے آگے علاقہ صندل میں ایک معمر ترین بزرگ اور نابغۃ العصر شیخ المشائخ ، رہبر شریعت وطریقت حضرت مولانا سید محمود صندلی صاحب المعروف بہ صندل بابا سے تبرکاًاستجازہ کی تو انھوں نے کتب حدیث پڑھانے کی تحریری اجازت ’’شھادۃ اجازۃ الحدیث ‘‘عنایت فرمائی۔ خدمات دارالعلوم کی موجود ہ صورت حال :۔یو ں تو حضرت والا تحصیل علم سے فارغ ہوتے ہی اس قابل تھے کہ درجات علیا کے طلباء کرام کو پڑھا سکیں۔تاہم آپ نے کبھی بھی اپنی مرضی سے پڑھانے کے لئے کسی بھی کتاب کا مطالبہ ذمہ دارنِ مدرسہ سے نہیں کیا بلکہ جو بھی کتب آپکے حوالہ کی جاتیں آپ پڑھانا شروع فرمادیتے ۔مسلسل کئی سال سے دورئہ موقوف علیہ کے طلبہ کو مشکوٰۃ شریف اور ھدایہ پڑھا رہے ہیں۔جبکہ دورئہ احادیث مبارکہ میں ابوداؤد شریف اور ترمذی شریف زیر درس ہیں۔ دروس وخدمات دینیہ کی مقبولیت:۔بارگاہ ازلی سے خصوصی عنایات وبے پناہ فضل کرم سے حضرت والا اپنی ذات میں بے شمار خوبیاں سمیٹے ہوئے ہیں لیکن ان تمام خوبیوں میں اصل ترین خوبی آپکا اخلاص وللہیت ہے۔پوری خدمات میں اُدع ا لی سبیل ربک بالحکمۃ والموعظۃ الحسنۃ کا پہلو روز روشن کی طرح عیاں ہے۔جبھی تو صرف ہمارے علاقہ ہی میں نہیں دور دراز کے علاقوں میں علمی گھرانوں میں طلبا وطالبات بلکہ بڑے علماء کرام بھی حضرت والا کے دروس قرآن سنتے ہیں۔ من جملہ دیگر خصوصیات کے موصوف انتہائی منکسر المزاج اور حلیم الطبع ہیں۔بڑائی نام کی کوئی چیز ان کو چھو کر بھی نہیں گزری ہے ۔دن رات کے مخصوص اوقات میں ہزاروں تشنگان شرعی مسائل کی پیاس بجھاتے ہیں دور دراز کے لوگ بذریعہ فون شرعی مسائل کا حل پوچھتے ہیں ۔پاس بیٹھے لوگ اس بات کے گواہ ہیں کہ ٹیلیفون پر ٹیلیفون آتے ہیں ۔مگر مفتی صاحب کی جبین پر شکن نہیں آتی۔موصوف 1976سے تا دم تحریر مسجد بابا جی ؒمیں امامت وخطابت کے فرائض سر انجام دے رہے ہیں ۔ اللہ تعالی سے دعاہے کہ وہ تادیر موصوف سے اپنے دین کی خدمت لے اور علاقے کے لوگوں کو ان کی مساعی جمیلہ سے مستفید فرمائے ۔ (آمین) 'Bold text

Italic text
Big text  Big text   Big text   Big text  Big text     ''